Врз основа на членот 123. точка 3. од Уставот на Република Србија, а во врска со членот 119. од Законот за национални совети на националните малцинства („Службен весник на РСˮ, бр. 72/09, 20/14 – УС и 55/14),

Владата донесува

**уредбА**

**ЗА ПОСТАПКАТА НА РАСПРЕДЕЛБА НА СРЕДСТВАТА ОД БУЏЕТСКИОТ ФОНД ЗА НАЦИОНАЛНИ МАЛЦИНСТВА**

|  |
| --- |
| Член 1.Со оваа уредба поблиску се уредуваат критериумите, условите, начинот и постапката на распределба на средствата за програмите и проектите од областа на културата, образованието, известувањето и службената употреба на јазикот и писмото на националните малцинства од Буџетскиот фонд за национални малцинства (во натамошниот текст: Фонд), кои се водат на посебен буџетски раздел на Министерството на државна управа и локална самоуправа (во натамошниот текст: Министерство). Фондот од ставот 1. од овој член може да се финансира и од донации. |
| Член 2.Средствата од Фондот се доделуваат за програмите и проектите од областа на културата, образованието, известувањето и службената употреба на јазикот и писмото на националните малцинства, а во согласност со Програмата која ја донесува министерот, на почетокот на календарската година за годината во која средствата од членот 1. од оваа уредба се доделуваат, на предлог на Советот за националните малцинства.  Предлогот на Советот за националните малцинства од ставот 1. од овој член содржи приоритетна област во која програмите и проектите се реализираат, цели кои се постигнуваат, висина на средствата и период за кој тие се доделуваат. Министерството е одговорно за спроведување на Програмата од ставот 1. од овој член. Член 3.Средствата од членот 1. од оваа уредба се доделуваат со јавен конкурс (во натамошниот текст: конкурс) кој го распишува Министерството и го огласува на официјалната интернет страница на Министерството, Канцеларијата за човекови и малцински права, Канцеларијата за соработка со цивилното друштво и на Порталот на е-Управата.Огласот за конкурс содржи: цели на програмите и проектите, област за која се распишува (култура, образование, известување и службена употреба на јазикот и писмото на националните малцинства); висина на средствата кои се доделуваат; рок за поднесување на пријави на конкурс; услови за поднесување на пријави, поблиски мерила и дополнителни критериуми, како и други податоци од важност за спроведување на конкурсот.Комисијата ги утврдува специфичните цели на програмите и проектите за кои се објавува конкурс, како и поблиските мерила и дополнителните критериуми од ставот 2. од овој член за избор на програмите и проектите кои се специфични за одредена област, со претходни консултации со националните совети на националните малцинства. |
| Член 4.Право на учество на конкурсот имаат установите, здруженијата, фондациите, стопанските друштва и другите организации чии основачи се националните совети на националните малцинства и организациите на цивилното друштво запишани во соодветен регистар, а чии цели според статутарните одредби, се остваруваат во областа на заштитата и унапредувањето на правата и положбата на припадниците на националните малцинства, кои имаат седиште на територијата на Република Србија, како и донации, фондации и конференции на универзитети односно академии на струковните студии (во натамошниот текст: учесник на конкурсот). |
| Член 5.Постапката за доделување на средствата од членот 1. од оваа уредба ја спроведува конкурсната комисија (во натамошниот текст: Комисија).Во Комисијата задолжително се именуваат одреден број на членови – претставници на министерствата во чиј домен се програмите и проектите кои ги разгледува Комисијата врз основа на конкурсот, како и претставник од Министерството за државна управа и локална самоуправа и Канцеларијата за човекови и малцински права.Раководителот на органот во чиј домен е областа за која се распишува конкурсот, за член на Комисија може да предложи и претставник на стручната јавност. Министерот на државната управа и локалната самоуправа (во натамошниот текст: министер) донесува упатство со кое поблиску се одредува начинот на утврдување на составот и бројот на членовите на Комисијата, како и други прашања од значење за работата на Комисијата.Комисијата со решение ја образува министерот во согласност со приоритетната област на финансирање, утврдена со Програмата од членот 2. од оваа уредба. Комисијата донесува деловник за работа.Административно-техничка поддршка на Комисијата и даваат Министерството и Канцеларијата за човекови и малцински права.Член 6.Пријавата на конкурсот се поднесува во Министерството во рок од најмалку 30 дена од денот на објавување на конкурсот, на образецот на пријавата кој претставува составен дел на конкурсната документација. Образецот на пријавата го утврдува Министерствотo и го објавува на официјалната интернет страница на Министерството, Канцеларијата за човекови и малцински права, Канцеларијата за соработка со цивилното друштво и Порталот на е-Управата.Образецот на пријавата содржи: општи податоци за поднесителот на предлогот на програмата и проектот; податоци за застапникот на поднесителот на програмата и проектот; податоци за капацитетот за управување и реализација на програмата и проектот, вклучувајќии и докажани резултати во минатото; опис на програмата и проектот; податоци за потребните финансиски средства за реализација на предложените програма и проект и напишани (наративен) и табеларен опис на буџетот за програмата и проектот, како и други релевантни податоци поради осигурување дека поставените цели ќе бидат остварени. |
|  |
| Член 7.Изборот на програмата и проектот кои ќе се финансираат со средствата на Фондот се врши со примена на следниве критериуми: во која мера опишаната програма и проекат одговараат на остварување на целите на програмата и проектот поставени во конкурсната постапка, должина на траење, можност за понатамошно развивање и одржливост на програмата и проектот, мерка со која се досегнува до целните групи за кои се наменети програмата и проектот; мерка во која капацитет на организацијата одговара на остварување на целите, како и оправданост на буџетот на програмата и проектот.Член 8.Комисијата ги разгледува конкурсните пријави кои се навремено поднесени и приложената документација; ја утврдува исполнетоста на формалните услови предвидени со конкурсот и ја утврдува Листата на вреднување и рангирање на пријавените програми и проекти.Комисијата нема да ги разгледува ненавремените и неправилно пополнетите пријави; пријави со нецелосна документација; пријави кои не се поднесени на соодветен образец и пријави кои содржат други недостатоци поради кои не е возможно да се вреднуваат според зададените критериуми; пријави на поднесителите кои немаат право на учество на конкурсот; пријави кои не се поднесени од страна на овластени лица и пријави кои содржат проекти и програми кои не се во согласност со намената на средствата утврдени со оваа уредба. |
| Член 9.Комисијата ја утврдува Листата на вреднување и рангирање на пријавените програми и проекти, во рок кој не може да биде подолг од 60 дена од денот на истек на рокот за поднесување на пријави. Листата од ставот 1. од овој член се објавува на официјалната интернет страница на Министарството, Канцеларијата за човекови и малцински права, Канцеларијата за соработка со цивилното друштво и Порталот на е-Управата.Учесниците на конкурсот имаат право на увид во поднесените пријави и приложената документација, како и право на приговор во рок од три дена од денот на објавување на Листата од ставот 1. од овој член.Одлуката за приговор Комисијата го донесува во рок од 15 дена од денот на неговиот прием.Одлуката за распределба на средствата од Фондот ја донесува министерот, врз основа на Листата од ставот 1. од овој член, во рок од 30 дена од денот на утврдување на Листата. |
| Член 10. Средствата, кои во согласност со оваа уредба, се одобруваат за реализација на програмите и проектите се наменски средства и може да се користат исклучиво за реализација на конкретната програма и проект и во согласност со договорот кој се склучува помеѓу Mинистерството и корисникот на средствата.Со договорот се уредуваат меѓусебните права, обврски и одговорности на договорните страни. |
| Член 11.Корисникот на средствата должен е на Министерството да му поднесе наративен и финансиски извештај за реализација на програмата и проектот со доказ за наменски потрошените средства (во натамошниот текст: извештај). Извештајот се доставува квартално, како и по реализација на програмата и проектот.Корисникот на средствата должен е во реализираната програма и проект на соодветен начин да истакне дека во финансирањето или кофинансирањето учествувало Министерството. |
| Член 12.Министерството ги следи начинот на трошење на средствата како и реализацијата на целите поради чие остварување средствата се распределени врз основа на извештајот од членот 11. од оваа уредба.Поради следење на реализацијата на целите од ставот 1. од овој член Министерството задолжително бара мислење од министерствата во чиј делокруг е областа на програмата или проектот за коа се поднесува извештајот. Корисникот на средствата должен е на Министерството во секој момент да му овозможи контрола на реализацијата на програмата и проектот и увид во сета потребна документација. Министерството, за добивање на мислења, по потреба обезбедува увид во документацијата и надлежното министерство. Доколку корисникот на средствата оневозможи контрола на реализацијата на програмата и проектот или доколку при контрола се утврди ненаменско трошење на средствата Министерството ќе го раскине договорот, а корисникот на средствата е должен исплатените средства да ги врати со затезна камата. |
| Член 13.Корисникот на средствата за кој ќе се утврди дека ненаменски ги трошел средствата губи право на учество на идните конкурси за доделување на средства од Фондот. |
| Член 14.Оваа уредба влегува во сила осмиот ден од денот на објавувањето во „Службениот весник на Република Србија”. |

**В Л А Д А**

|  |  |
| --- | --- |
| 05 Број:Во Белград, 2016. година  |  ПРЕТСЕДАТЕЛ |